kardosdrur/scandi-wiki huggingface dataset:
Seat Fura

SEAT Fura var en bilmodel fra SEAT bygget mellem 1981 og 1984. Den var baseret på Fiat 127, som SEAT havde bygget på licens siden 1972.

Udvikling 
Da produktionslicensen for 127 udløb, var SEAT nødsaget til at udvikle en ny version med et nyt navn, som kom på markedet med et nyt front- og bagparti i september 1981 til modelåret 1982. Fura fandtes som tre- og femdørs hatchback, mens de to- og firedørs sedanversioner af 127 udgik. Modellen havde femtrins manuel gearkasse som standardudstyr.

Ud over motorerne fra forgængeren på 903 cm³ med 35 kW (48 hk) og 1010 cm³ med 38 kW (52 hk) fandtes Fura fra starten af 1983 også med motoren fra SEAT 1430 på 1438 cm³ med 55 kW (75 hk). Denne version, som var seriens topmodel, hed Fura Crono og var udstyret med spoilere fortil og bagtil samt unikke 13" alufælge. Motoren med dobbelt karburator, som også gjorde tjeneste i Fiat/SEAT 124, gav bilen en tophastighed på 160 km/t og en acceleration fra 0 til 100 km/t på 10,8 sekunder.

I 1983 fik Fura et let facelift med mindre forlygter og blinklys. I december 1984 blev produktionen af Fura indstillet. Sammen med sin forgænger 127 var Fura den mest succesfulde model (med mere end 1,3 mio. producerede eksemplarer) fra den spanske bilfabrikant.

Under navnet El Nasr Super Fura blev bilen bygget på licens af NASCO i Kairo, Egypten.

Motorsport 
SEAT Fura Crono blev benyttet i "Copa Fura"-rallyserien, som blev lanceret i 1983 og afviklet i 1985. Bilerne blev tunet af Abarth og ydede 66 kW (90 hk).

Noter

Eksterne henvisninger 

Fura
Minibiler
Forhjulstrukne biler
Biler introduceret i 1981
Biler fra 1980'erne
Route d'Occitanie

Route d'Occitanie (indtil 2017 kendt som Route du Sud) er et fransk etapeløb i landevejscykling som arrangeres hvert år i juni. Løbet er blevet arrangeret siden 1977. Løbet er af UCI klassificeret med 2.1 og er en del af UCI Europe Tour.

Vindere

Referencer

Eksterne henvisninger 
 

 
Etableret i 1977
Vuelta a Murcia

Vuelta Ciclista a Murcia er et spansk etapeløb i landevejscykling som arrangeres hvert år i februar. Løbet er blevet arrangeret siden 1981. Løbet er af UCI klassificeret med 2.1 og er en del af UCI Europe Tour.

Vindere

Eksterne henvisninger
 

 
Etableret i 1981
Grissini

Grissini (ital.; ental grissino) eller brødpinde er tynde aflange stykker af sprødt, tørt brød som stammer fra Torino og omegn i Italien. De blev nok opfundet i 1300-tallet. Ifølge den lokale tradition blev de  opfundet af en bager i Lanzo Torinese i Norditalien i 1679.

Grissini tilbydes ofte på restauranter som forret. I nogle tilfælde og i nogle områder er de meget større og tykkere end den tynde blyantformede type, som er den mest almindelige. De kan kombineres med fx prosciutto som en hors d'œuvre. På mange restauranter bliver grissini serveret med hvidløgssovs og parmesanost, når den er forret; som dessert kan de smages til med kanel og eller glasur.

Grissini konsumeres i store dele af verden, men særligt i Sydeuropa (Spanien, Italien og Grækenland). De spises også i Nord-, Sydamerika og dele af Asien.

Se også 
Baguette et større, aflangt brød fra det franske køkken

Referencer 

Brød
Mad fra Italien
Alene hjemme 5

Alene Hjemme 5 er en amerikansk familiefilm fra 2012

Eksterne Henvisninger 

Komediefilm fra USA
Amerikanske film fra 2012
Familiefilm fra USA
Alene hjemme-film
Engelsksprogede film
Julefilm fra USA
SAS-ulykken på Tenerife

SAS-ulykken på Tenerife 8. februar 1965 var en flyulykke med et Douglas DC-7C-charterfly ejet af SAS, der skulle lette fra Los Rodeos Airport på Tenerife med destination Kastrup Lufthavn og videre til Sverige, men da flyet kl. 22.08 forsøgte take off, nåede det knapt nok i luften inden kaptajn Jan Löf i stedet opgav forehavendet og i stedet foretog en mavelanding, der sluttede 300 meter før landingsbanens ende, hvor flyet brød i brand og udbrændte.
Alle 91 ombordværende, heraf 7 besætningsmedlemmer og i alt 30 danskere, reddede sig ud af flyet i live, omend 6 personer måtte under behandling for skader. Flyet var chartret af rejsebureauet Stjernerejser.

Årsagen til styrtet er ikke helt klarlagt, men en teori er, at landingsstellet simpelthen er blevet trukket op for tidligt, inden flyet var nået ordentligt i luften.

Eksterne henvisninger 
 Mavelandingen på Tenerife - flykatastrofer.dk
 Monday 8 February 1965 Douglas DC-7C  - Aviation Safety Network

Tenerife
Tenerife
SAS Group
I høst

I høst er et maleri af L.A. Ring fra 1885. Det betragtes som et af hans hovedværker. Maleriet viser L.A. Rings bror, Ole Peter Andersen, der ved at høste med le på sin gård i Tehusene ved Fakse på Sydsjælland. På det store lærred var der et slettet maleri af Drænrørsgravere. Det blev brugt til en høstscene baseret på studier af broderens bevægelse. Kunstnerisk er Rings forbillede den franske maler Jean-François Millets gengivelser af det hårde og nøjsomme liv på landet.

Maleriet er et af de meget få, hvortil Ring brugte tegnede og malede forstudier. I 1886 udførte han en pastel med samme motiv i mindre format. Det findes i Loeb Danish Art Collection.

Det er et monumentalt portræt, men ikke af broderen, der har sit ansigt skjult, men af landarbejderen. Men det er også en skildring af manden med leen.

Den meget høje horisontlinje er karakteristisk for mange af Rings værker.

Proveniens 
Blev givet til den danske stat i 1955 af direktør O. P. Christensen. .
Et værk af Ring med titlen I Høst var i Holger Drachmanns eje, til det blev solgt ved auktion i 1895

Noter

Eksterne henvisninger og kilder 
 Laurits Andersen Ring: I høst - Statens Museum for Kunst 
 L.A. Ring - Statens Museum for Kunst 

Malerier af L.A. Ring
Malerier fra 1885
Malerier fra Statens Museum for Kunst
Ulla-Lena Lundberg

Ulla-Lena Lundberg (født den 14. juli 1947 i Kökar) er en finlandssvensk forfatter fra Åland.

Ulla-Lena Lundberg debuterede som 15-årig i 1962 med digtsamlingen Utgångspunkt. Derefter har hun foruden lyrik også skrevet romaner, rejse- og fagbøger og hørespil. I 1970'erne tilbragte hun lange perioder i Afrika, hvilket afspejles i fagbogen Öar i Afrikas inre og flere skønlitterære værker. Studier i etnologi og religionsvidenskab ved Åbo Akademi i 1980'erne har været en del af grundlaget for hendes arbejde med fiktion og fakta. Senere vakte hun opmærksomhed med sin episke Ålands-trilogi om søfartstraditionerne, Leo (1989), Den store verden (1991) og Allt kan man önska sig (1995).

Lundberg udnævntes i 1993 til æresdoktor ved Åbo Akademi. I 1998 fik hun Runebergprisen for romanen Regn. I 2012 fik hun Finlandia-prisen for sin roman Is, og hun blev også nomineret til Nordisk Råds litteraturpris i 2013 for samme roman.

Lundberg bor i Borgå.

Værker oversat til dansk 
 Nul (hørespil, DR, 1969)
 Leo (roman, Hekla, 1992. Svensk: Leo, 1989)
 Den store verden (roman, Hekla, 1993. Svensk: Stora världen, 1991; anden del af Leo)
 Sibirien: selvportræt med vinger (rejsebeskrivelse, Forum, 1995. Svensk: Sibirien: Ett självporträtt med vingar, 1993)
 Regn (roman, Fremad, 1999. Svensk: Regn, 1997)
 Is (roman, Gyldendal, 2013. Svensk: Is, 2012)

Noter

Eksterne henvisninger 
 
 
 

Romanforfattere fra Finland
Finlandssvenske forfattere
Ålandsøerne
Erreà

Erreà er en italiensk producent af sportsbeklædning, med hovedsæde i byen Torrile, 13 km nord for Parma i regionen Emilia-Romagna.

Virksomheden blev etableret i 1988 af Angelo Gandolfi. Erreà laver beklædning til mange forskellige sportsgrene.

Eksterne henvisninger 

 Erreàs officielle hjemmeside 

Beklædningsvirksomheder fra Italien
Emilia-Romagna
Etableret i 1988
Sportsudstyrsproducenter fra Italien
Beklædningsmærker
På Slaget 12

På Slaget 12 (også kendt som PS12) er et dansk pop- og rockband der hovedsageligt består af sangerinde Ann-Mette Elten og sangskriver og guitarist Niels Kirkegård. På Slaget 12 blev dannet i 1984 af Elten, Kirkegård, keyboardspiller Søren Møller, bassist Mogens Lodahl, og trommeslager Mats Madsen. Bandet udgav deres selvbetitlede debutalbum i 1986, hvorfra sangen Hjem til Århus blev et stort hit. Albummet solgte 61.000 eksemplarer.
Efter en række succesfulde albums op gennem 80'erne, blev albummet Ro mit hjerte (1997) en salgsmæssig fiasko med blot 1.800 solgte eksemplarer. I februar 2002 fik På Slaget 12 et kommercielt comeback med albummet Let's Dance bestående af gamle 50'er og 60'er hits. Albummet blev en kæmpe succes med 115.000 solgte eksemplarer. Allerede i november 2002 udkom efterfølgeren Let's Dance 2, og i juni 2003 Let's Dance 3, dvs. at gruppen udgav tre albums på under halvandet år. I 2004 udkom den fjerde og sidste i serien af Let's Dance-albums, som samlet har solgt over 350.000 eksemplarer. Den store succes med Let's Dance førte også til mange koncertoptrædener og bandet gav fra 2002 til omkring 2012 ca. 80 koncerter om året. I de senere år er koncerterne fordelt mellem Ann-Mette Elten som solist og På Slaget 12. 

I 2004 udsendtes På Slaget 12 spiller På Slaget 12 der som navnet antyder er en genindspilning af nogle af bandets gamle sange, heriblandt en live-udgave af Hjem til Århus. I 2011 mødte komponist Niels Kirkegaard tilfældigt tekstforfatter Roar Amundsen og i ham fandt Ann-Mette og Niels en ligesindet. Siden er det blevet til mange fælles Kirkegaard/Amundsen-kompositioner og også mange gode snakke om, hvor samfundet bevæger sig hen, og hvad man som sangskriver og kunstner kan gøre for at sætte fingeren på det, der er vigtigt, og gennem musikken bidrage med noget eftertænksomhed og noget hjertelighed i et land og i en tid, hvor rigtig meget foregår på overfladen. Seneste album, "Hjerterne fri" med sange skrevet af Kirkegaard og Amundsen udkom i 2015, og siden er der udgivet tre singler, "Mens vi går og venter" (2016), "Gi lidt kærlighed" (2018) og "Mandag" (2018).

Diskografi

Studiealbum
På Slaget 12 (1986)
Tror du virk'lig livet bli'r genudsendt? (1987)
Kærlighed ved sidste blik (1989)
Sandheden, baby (1991)
Sidst i september (1992)
Til tiden (1995)
Ro mit hjerte (1997)
Let's Dance (2002)
Let's Dance 2 (2002)
Let's Dance 3 (2003)
På Slaget 12 spiller På Slaget 12 (2004)
Let's Dance 4 (2006)
Hjerterne fri (2015)

Opsamlingsalbum
Hjem til Århus - 18 Hits (1993)
De Allerbedste (1996)
Let's Dance Complete (2008)
Hjem til Århus og alle de andre - de 35 største danske sange (2011)

Kilder

Eksterne henvisninger 
 
 
 

Musikgrupper fra 1985
Musikgrupper fra Danmark
Klasika Primavera

Klasika Primavera er et spansk endagsløb i landevejscykling som arrangeres hvert år i april. Løbet er blevet arrangeret siden 1946. Løbet er af UCI klassificeret med 1.1 og er en del af UCI Europe Tour.

Vindere

Eksterne henvisninger
 

 
Etableret i 1946
Giro dell'Emilia

Giro dell'Emilia er et italiensk endagsløb i landevejscykling som arrangeres hvert år i oktober. Løbet er blevet arrangeret siden 1909. Løbet er af UCI klassificeret med 1.Pro og er en del af UCI ProSeries. Det regnes for et af de største løb i Italien, med en lang historie.

Vindere

Eksterne henvisninger
Gran Premio Bruno Beghelli

Gran Premio Bruno Beghelli er et italiensk endagsløb i landevejscykling som arrangeres hvert år i oktober. Løbet er blevet arrangeret siden 1996. Løbet er af UCI klassificeret med 1.HC og er en del af UCI Europe Tour.

Vindere

Eksterne henvisninger
Vuelta a Andalucía

Vuelta a Andalucía–Ruta Ciclista Del Sol er et spansk etapeløb i landevejscykling som arrangeres hvert år i februar. Løbet er blevet arrangeret siden 1925, men der var ingen løb mellem 1926 og 1954 grundet regeringen i Spanien. Løbet er af UCI klassificeret med 2.Pro og er en del af UCI ProSeries.

Vindere

Eksterne henvisninger 
 

 
Etableret i 1925
Dimitrie Cuclin

Dimitrie Cuclin (født 5 april 1885 i Galati - død 7 februar 1978 i Bukarest, Rumænien) var en rumænsk komponist, violinist, lærer, professor, musikolog og filosof.

Cuclin studerede komposition, teori og violin på Musikkonservatoriet i Bukarest, hos bl.a. Alfonso Castaldi.

Han studerede herefter videre i Paris hos bl.a. Vincent d´Indy på Schola Cantorum, og hos Charles-Marie Widor på Musikkonservatoriet (1907).

Cuclin har skrevet 20 symfonier, orkesterværker, kammermusik, koncertmusik, operaer, korværker, sange,
instrumental værker for mange instrumenter etc.

Han var senere i livet professor i violin på City Conservatory i New York, og underviste også i komposition på Musikkonservatoriet i Bukarest.

Udvalgte værker 

 Symphony no. 1 (1910)  - for orkester
 Symphony no. 2 (1938)  - for orkester
 Symphony no. 3 (1942)  - for orkester
 Symphony no. 4 (1944)  - for orkester
 Symphony no. 5 (1947)  - for solister, kor og orkester
 Symphony no. 6 (1948)  - for orkester
 Symphony no. 7 (1948)  - for orkester
 Symphony no. 8 (1948)  - for orkester
 Symphony no. 9 (1949)  - for orkester
 Symphony no. 10 (1949) - for kor og orkester
 Symphony no. 11 (1950) - for orkester
 Symphony no. 12 (1951) - for soloister, kor og orkester
 Symphony no. 13 (1951) - for orkester
 Symphony no. 14 (1952) - for orkester
 Symphony no. 15 (1954) - for orkester
 Symphony no. 16 "Fredens Triumf" (1959) - for orkester
 Symphony no. 17 (1965) - for orkester
 Symphony no. 18 (1967) - for orkester
 Symphony no. 19 (1971) - for orkester
 Symphony no. 20 "Folkeunionens triumf" (1972) - for orkester
 "Rumænske danse" (1961) - for orkester
 Violinkoncert (1920) - for violin og orkester
 Klaverkoncert (1939) - for klaver og orkester
 Klarinetkoncert (1968) - for klarinet og orkester

Kilde 
 Om Dimitrie Cuclin på www.muscweb-International.Com 

Komponister fra Rumænien
Filosoffer fra Rumænien
Violinister fra Rumænien
Lærere fra Rumænien
Professorer fra Rumænien
Dumitru Bughici

Dumitru Bughici  opr.  Iosif Bughici (født 14. november 1921 i Iasi, Rumænien - død 10. juni 2008 i Jerusalem, Israel) var en rumænsk/jødisk komponist, pianist, dirigent og lærer.

Bughici studerede komposition, klaver og direktion på konservatoriet i Isai. Han studerede herefter videre på Leningrad Musikkonservatorium hos bl.a. Alfred Schnittke.

Bughici har skrevet 11 symfonier, orkesterværker, kammermusik, balletmusik, trompetkoncert, strygekvartetter etc.

Han var underviste i komposition på Bukarest Muskkonservatorium, men flyttede til Israel i 1985, hvor han arbejdede som freelancelærer og komponist.

Udvalgte værker 

 Symfoni nr. 1 "Symfonisk digt (1961) - for orkester
 Symfoni nr. 2 "Koreografisk symfoni" (1964, rev. 1967) - for orkester
 Symfoni nr. 3 "Ekko af jazz" (1966) - for orkester
 Symfoni nr. 4 (1972) - for orkester
 Symfoni nr. 5 (1977) - for orkester
 Symfoni nr. 6 "Symfonien om Bucegi" (1978–9) - for orkester
 Symfoni nr. 7 "Ballet" (1983)- for orkester
 Symfoni nr. 8 "Til minde" (Lyrisk-dramatisk symfoni" (1984) - for orkester
 Symfoni nr. 9 "Romantisk symfoni" (1985) - for orkester
 Symfoni nr. 10 "Forhåbninger" (1985)  - for orkester
 Symfoni nr. 11 "Taknemmelighedens symfoni" (1987–90) - for orkester
 4 Sinfoniettas (1958, 1962, 1969, 1979) - for orkester
 Symfoni Koncertante nr 1 & 2 (1979-1980) - for strygerkvartet og orkester

Kilde 
 Om Dumitru Bughici på www.musicweb-international.com 

Komponister fra Rumænien
Komponister fra Israel
Pianister fra Rumænien
Dirigenter fra Rumænien
Lærere
Alfonso Castaldi

Alfonso Castaldi (født 23 april 1874 i Maddaloni, Italien - død 6 august 1942 i Bukarest, Rumænien) var en italiensk emigreret rumænsk komponist, lærer og dirigent.

Castaldi studerede komposition på Musikkonservatoriet i Milano (1883-1889), emigrerede herefter som 20 årig til Rumænien, hvor han blev en succesfuld lærer på Musikkonservatoriet i Bukarest.
Han har skrevet 2 symfonier, orkesterværker, operaer, kammermusik, korværker, sange, instrumental værker etc.

Udvalgte værker 

 Symfoni nr. 1 - (1916) - for orkester
 Symfoni nr. 2 - (1925) - for orkester

Kilde 
 Om Alfonso Castaldi på www.musicweb-international.com

Komponister fra Rumænien
Komponister fra Italien
Dirigenter fra Italien
Lærere
Dirigenter fra Rumænien
Vasile Herman

Vasile Herman (født 10 juni 1929 i Satu Mare - død 20 marts 2010 i Cluj-Napoca, Rumænien) var en rumænsk komponist, pianist og lærer.

Herman studerede klaver og komposition på Dima Musikkonservatorium i Cluj hos bl.a. Sigismund Toduta.

Han har skrevet fem symfonier, orkesterværker, kammermusik, sange, korværker og instrumental værker etc.

Udvalgte værker 

 Symfoni nr. 1 (1976) - for orkester
 Symfoni nr. 2 "Erindringer" (1980) - for orkester
 Symfoni nr. 3 "Metamorfoser" (19?) - for orkester
 Symfoni nr. 4 (1984) - for orkester
 Symfoni nr. 5 (1985) - for orkester

Kilde 
 Om Vasile Herman på www.musicweb-international.com

Komponister fra Rumænien
Pianister fra Rumænien
Lærere
Doru Popovici

Doru Popovici (født 17. februar 1932 i Resita - død 5. marts 2019 i Bukarest, Rumænien) var en rumænsk komponist, musikolog, forfatter.

Popovici studerede komposition på Musikkonservatoriet i Bukarest hos Paul Constantinescu, Mihail Andricu og Mihail Jora.

Han har skrevet 4 symfonier, orkesterværker, operaer, balletmusik, vokalværker etc.

Popovici studerede også privat hos bl.a. Iannis Xenakis, György Ligeti og Karlheinz Stockhausen i Darmstadt.

Udvalgte værker 

 Symfoni nr. 1 (1962) - for orkester
 Symfoni nr. 2 "Spielberg" (1966) - for orkester
 Symfoni nr. 3 "Byzantinsk" (1968) - for orkester
 Symfoni nr. 4 "Til minde om Nicolae Iorga" (1973) - for orkester
 "2 symfoniske skitser" (1955) - for orkester
 Koncert (1960) - for orkester

Kilde 
 Om Doru Popovici på www.musicweb-international.com 

Komponister fra Rumænien
Forfattere fra Rumænien
Baguette

En baguette (fransk for "pinde") er en type aflange lyse brød, der stammer fra Frankrig. Baguettes er typisk fem a seks cm brede, tre a fire cm høje og omkring 65 cm lange, men de kan være op til en meter lange.

Flute er et synonym.

Korte baguettes bruges til sandwich.

Ordet baguette blev ikke brugt før 1920.

Se også 
 Ciabatta
 Grissini

Referencer 

Litteratur
 Child, Julia. From Julia Child's Kitchen. New York: Knopf, 1970.
 Child, Julia and Simone Beck. Mastering the Art of French Cooking, vol. 2. New York: Knopf, 1970.
 Rambali, Paul. Boulangerie. New York: Macmillan, 1994, .
 Reinhard, Peter. Crust and Crumb. Berkeley, CA: Ten Speed Press, 1998, .

Eksterne henvisninger 

 About the Baguette — en undersøgelse af baguettens oprindelse
 How to Make a Basic Baguette — En grundig video der demonstrerer fremstillingen af en baguette.
 Making traditional French bread: baguettes — En detaljeret artikel om fremstillingen af traditionelle baguettes.

Mad fra Frankrig
Brød
Plasmaskæring

Plasmaskæring er en meget udbredt metode, der anvendes i industrien til at skære plademateriale ved brug af en opvarmet luftstrøm, hvis temperatur er så høj at atomkerner og elektroner bliver adskilt til et plasma, hvilket smelter og skærer igennem det materiale, den kommer i kontakt med.

Anvendelse af plasmaskæring 
Der er ingen grænser for hvilke materialer plasmaskæring kan anvendes til. Man kan skære i metal, keramik, plastik og meget mere - plasmaskæring anvendes typisk til fremstilling af forskellige komponenteter til den tunge industri så som bygge- og anlægsbranchen, fødevarebranchen, og vindmøllebranchen. Hertil kan der fremstilles maskindele såsom magnetkæder, maskinstativer, tandhjul og meget mere. Plasmaskæring anvendes i disse brancher, da det er en af de få metoder, der kan levere så præcise resultater i svære materialer. Dette er resultatet af en høj skærehastighed, der giver en lav opvarmning af materialet hvilket resulterer i minimal formforandring.

Alt efter hvilket materiale, der skal skæres, anvendes der forskellige typer luft. Almindelig luft anvendes f.eks. til beskæring af stål, hvor brint, argon og kvælstof anvendes til beskæring af andre materialer.

Regler for maskinel plasmaskæring 
Ved plasmaskæring af tykkere materialer, foregår processen under vand med henblik på at minimere støj-og røggener. Herved bliver sundhedsfaren ved plasmaskæring stærkt begrænset. Plasmaskæring over vand kan dog være sundhedsskadeligt for vekommende, der opererer plasmaskæreren, hvis der ikke tages de rette forholdsregler grundet udsættelse for ultraviolet stråling samt støj og dampe. Derfor stiller arbejdstilsynet en række krav til brugen af plasmaskæring i forhold til plasmaskæreudstyret, arbejdsstedet og arbejdets udførelse.
Industri
Erik Hørlyck

Advokat (H), dr.jur.h.c. Erik Hørlyck (f. 1943) er juridisk skribent og advokat/partner hos DAHL Advokatpartnerselskab. Siden 1974 har han udgivet over 26 juridiske lærerbøger, der har bidraget til videreudviklingen af vigtige juridiske fag, især entrepriseret, udbudsret og selskabsret. En af hans mest kendte værker er den danske monografi inden for entrepriseretten, ”Syn og skøn”, 4. udgave, hvis seneste udgave udkom på Jurist- og Økonomforbundets Forlag i 2011.

Erik Hørlyck har også været initiativtager til offentliggørelsen af voldgiftskendelser fra Voldgiftsnævnet for byggeri og anlæg i form af afgørelsessamlingen, der anses som et væsentligt bidrag til udviklingen af dansk entrepriseret.

Han udtaler sig også ofte som ekspert i sager om udbudsret - senest i BIOS-sagen.

Baggrund 
Advokat (H), dr.jur.h.c. Erik Hørlyck blev juridisk kandidat ved Aarhus Universitet i 1968. I 1981 fik Erik Hørlyck møderet for Højesteret, og i dag er han medlem af Højesteretsskranken.

I 2008 modtog Erik Hørlyck, Dreyers Fonds Hæderspris for sit omfattende forfatterskab inden for fast ejendom og entrepriseretten. Dreyers Fonds Hæderspris tildeles hvert år en advokat og en arkitekt, der har udmærket sig inden for sit felt.

Æresdoktor 
I 2015 blev Erik Hørlyck udnævnt til æresdoktor på Aarhus Universitet med begrundelsen: "Ikke alene har han omfattende praktisk juridisk erfaring, han har også en imponerende videnskabelig ballast med sig fra en flot karriere, hvor hans indsats altid har været kendetegnet ved at have et meget højt niveau, også ifølge international standard". Derfra stammer titlen dr.jur.h.c..

Denne højeste videnskabelige grad tildeles forskere, der skønnes at have gjort sig videnskabeligt fortjent. Kun én advokat har tidligere modtaget prisen, og det var Axel H. Pedersen i 1953.

Publikationer 
 Tilbudsloven, 2002. 3. udgave, 2013
 Entreprenørvederlaget, 2002
 EU-udbud, 1997
 Tilvirkningskøbet, 1996
 Erhvervsdrivende virksomheder, 1994
 Entrepriseretlige noter, 1990
 Interessentskaber og konsortier, 1989. 2. udgave, 1996
 Aktie- og anpartselskaber, 1985
 Syn og skøn, 1982. 5. udgave, 2015
 Totalentreprise, 1981. 3. udgave, 2011
 Dansk andelsret, 1980. 3. udgave, 2000
 Aktieselskaber, 1974 •	Entreprise, 1973. 7. udgave, 2014
 (Medredaktør af) Kendelser om fast ejendom

References 

Jurister fra Danmark
Alumni fra Aarhus Universitet
Æresdoktorer ved Aarhus Universitet
Fermion

Fermioner er en gruppe af forskellige kvantemekaniske stofpartikler, der danner fuldstændig asymetriske sammensatte kvantetilstande. Derfor følger de Paulis udelukkelsesprincip og opfylder Fermi-Dirac statistikken. Spin-statistik-teoremet angiver, at fermioner har et halvtalligt spin (1/2, 3/2, 5/2 osv.)

Alle elementarpartikler er enten fermioner eller bosoner. Partikler som er sat sammen af fermioner kan enten være bosoner (som mesoner) eller fermioner (som baryoner) afhængig af deres samlede spin.

Fermioner er opkaldt efter fysikeren Enrico Fermi. 

Subatomar fysik
Kvantefeltteori
Subatomare partikler